Skulpturanalyse

1. **Præsentation**

Indled din analyse med at give en redegørelse for:

* Størrelse/skala
* Titel
* Datering og kontekst
* Placering

**2. Materiale, overflade og farve**

*Fremstillingsmåde/-teknik* har stor betydning for oplevelsen af en skulpturs massefylde, altså om den virker tung eller let, varm eller kold, blød og rund eller skarp og kantet etc.

Materialer kan opleves forskelligt: Porøse materialer, eksempelvis gasbeton eller sandsten, opleves typisk som relativt bløde, mens andre virker hårde. Nedenfor gennemgås analyseområder, der relaterer til materialer, nemlig:

* Overflade og taktile egenskaber
* Lys/skygge
* Farve

**3. Formgivning**

Selve analysen af en skulpturs *formgivning*indebærer, at man udvælger de mest *relevante*af de mange parametre, der indgår i formgivningen af skulptur.
Disse parametre er:

1. **Detaljeringsgrad**
2. Komposition
3. Synsvinkel
4. **Bevægelse**
5. Volumen-rum-relation og beskuerinddragelse
6. Massivitet/hulhed
7. **Sokkel** (”Skulpturens møde med underlaget er bestemt også afgørende for skulpturoplevelse og beskuerinddragelse (...) Er soklen høj, opleves skulpturen fra et *frøperspektiv* og vil virke *monumental* og måske endda *ophøjet* i overført betydning (...) Der kan også spilles helt bevidst på at ”pille” skulpturen ned fra sin piedestal som ophøjet kunst og indplacere den i et mere *hverdagsligt og umiddelbart*forhold til beskueren”).

**4. Fortolkning og sammenfatning. Motiv og kontekst.**

Hvad forestiller skulpturen? Er motivet mytologisk, religiøst, historisk, nationalt eller andet? Er motivet hentet fra hverdagslivet (realistisk) eller abstrakt/geometrisk?

* Er der nogen symbolik eller skjult symbolik i motivvalget eller i titlen?
* Ønsker skulpturen at vække følelser og associationer i beskueren?
* Bliver motivet fremstillet idealiseret, realistisk, forvrænget ironisk eller helt abstrakt?
* Hvor er skulpturen opstillet? Har dette en betydning for oplevelsen og forståelsen af skulpturen?